
ΗΜΕΡΗΣΙΟ ΣΧΕΔΙΟ ΜΑΘΗΜΑΤΟΣ ΣΤΗ ΦΥΣΙΚΗ ΑΓΩΓΗ
ΕΝΟΤΗΤΑ ΑΝΤΙΣΦΑΙΡΙΣΗ  – 1ο ΜΑΘΗΜΑ
ΓΥΜΝΑΣΙΟ _____________________________                                      ΗΜΕΡΟΜΗΝΙΑ:________________
Τάξη: Α ΓΥΜΝΑΣΙΟΥ           Αρ. Μαθητών/ριών: έως 25
Καθηγητής Φυσικής Αγωγής: Λούης Χατζηλοίζου
	ΣΤΟΧΟΔΕΣΙΑ

	Δείκτες Επιτυχίας
	Δείκτες Επάρκειας

	1ος ΣΚΟΠΟΣ: Ανάπτυξη κινητικών δεξιοτήτων και ικανοποιητική εκτέλεση ορισμένων από αυτές.

	1. Συνδυάζουν βασικές μετακινήσεις του τένις
2. Εκτελούν βασικές τεχνικές χειρισμού της ρακέτας στα 2 βασικά χτυπήματα εδάφους
3. Εφαρμόζουν βασικές τακτικές παιγνιδιού
	1.1 Θέση ετοιμότητας και split step
1.2 Τρέξιμο – σταμάτημα – πλάγια βήματα – κάλυψη του γηπέδου.
2.1 Λαβή (continental ή eastern forehand)
2.2 Forehand (δυνατή πλευρά) – Backhand (αδύνατη)
3.1 Σταθερά χτυπήματα για να μην γίνει το λάθος
3.2 Χτυπήματα για να επιτευχθεί μετακίνηση του αντιπάλου

	2ος ΣΚΟΠΟΣ: Απόκτηση γνώσεων από την αθλητική επιστήμη και παράλληλη εφαρμογή τους για την αποτελεσματικότερη συμμετοχή σε παρούσες και μελλοντικές συνθήκες φυσικής δραστηριότητας.

	Γνωρίζουν τους βασικούς κανονισμούς του αθλήματος
	1.1 Όρια του γηπέδου
1.2 Να χτυπούν το μπαλάκι στο γήπεδο του αντιπάλου

	3ος ΣΚΟΠΟΣ: Ανάπτυξη και διατήρηση κατάλληλου επιπέδου φυσικής κατάστασης για προαγωγή της υγείας

	Εκτελούν σταματήματα με ισορροπία 
	Χαμηλό κέντρο βάρους

	4ος ΣΚΟΠΟΣ: Απόκτηση θετικής εμπειρίας μέσα από την φυσική δραστηριότητα και ανάπτυξη της αυτό-έκφρασης και της κοινωνικότητας

	Κύριος Στόχος: Να εμπλακούν συνεργατικά και ανταγωνιστικά σε δραστηριότητες και παιγνίδια του Τένις και στο τέλος να έχουν θετικές εμπειρίες,
	Συζήτηση στο τέλος του μαθήματος τα συναισθήματα τους θετικά/αρνητικά. 

	5ος ΣΚΟΠΟΣ: Κατανόηση και σεβασμός της διαφορετικότητας των ατόμων και συνεργασία με όλους και όλες.

	Συνεργάζονται με άτομα διαφορετικών ικανοτήτων
	Σε ζευγάρια διαφορετικών ικανοτήτων κάνουν ασκήσεις χαμηλής έντασης και με πιο αργές μπάλες σε πιο μικρό χώρο. 

	6ος ΣΚΟΠΟΣ: Επίδειξη υπεύθυνης αθλητικής και κοινωνικής συμπεριφοράς ως συμμετοχής στη φυσική δραστηριότητα

	Αποφεύγουν διαμάχες και να είναι σε θέση να επιλύουν αμφισβητούμενες φάσεις κατά την διεξαγωγή των παιγνιδιών χωρίς την παρέμβαση του καθηγητή.
	Μπάλα μέσα ή έξω. Ο πρώτος λόγος στο παίχτη που είναι πλησιέστερος στην μπάλα. Συνεργασία στις αποφάσεις. 

	ΠΡΟΗΓΟΥΜΕΝΗ ΓΝΩΣΗ

	1ο μάθημα στο τένις. Δεν υπάρχει προϋπάρχουσα γνώση. Το άθλημα του τένις στην Κύπρο δεν είναι τόσο δημοφιλές. Η πλειοψηφία των μαθητών δεν το έχει διδαχθεί προηγουμένως. Υπάρχει μικτό κινητικό υπόβαθρο δεξιοτήτων, όπως και στην αίσθηση της μπάλας. Σίγουρα όλοι θα έχουν παίξει τένις εμπειρικά, όμως, λόγω της τεχνικής φύσης του αθλήματος, όλοι θα αντιμετωπιστούν ως αρχάριοι σε τάξη μικτής ικανότητας.

	ΣΤΙΛ ΔΙΔΑΣΚΑΛΙΑΣ

	1. Πρακτικής διδασκαλίας
2. Αμοιβαία διδασκαλία
3. Αυτοελέγχου 

	ΕΚΤΕΛΕΣΗ

	Χώρος: 1 τροποποιημένο γήπεδο πετοσφαίρισης
	Διάρκεια Μαθήματος: 40 λεπτά 
Επίπεδο: Τάξη μικτής ικανότητας – Αρχάριοι προς μέσο επίπεδο

	Απαιτούμενος εξοπλισμός:
· 30 κόκκινες μπάλες εξωτερικού χώρου ή κόκκινες σφουγγαρένιες μπάλες εσωτερικού χώρου
· 8 πλαστικές καρέκλες ή κώνοι με βαριά βάση, ύψους τουλάχιστον 80 εκ., και κορδέλες ή 4 mini tennis nets
· 16–18 στρογγυλοί στόχοι εδάφους για την οριοθέτηση του γηπέδου και/ή masking tape
· 25 ρακέτες 27’

	Προθέρμανση (5 λεπτά)

	1 – Εισαγωγή
1. Οι μαθητές, σε ημικύκλιο, κάνουν διατάσεις καθώς πραγματοποιώ την εισαγωγή μου.
2. Σύντομη αναφορά για το άθλημα του τένις. 
3. Εξηγώ τους κανόνες του μαθήματος και κάποιες ρουτίνες.
2- Δυναμικό Ζέσταμα
· Οι μαθητές, χωρίς ρακέτα, εκτελούν μετακινήσεις στο γήπεδό τους, ξεκινώντας από την τελική γραμμή:
· Τρέξιμο προς το φιλέ με περιφορές των χεριών και επιστροφή στην τελική γραμμή με back pedal και πλάγια βήματα, ×3
· Τρέξιμο προς τον στόχο, πλάγια βήματα σε κύκλο γύρω από τον στόχο και επιστροφή με back pedal, 2×2
· Τρέξιμο προς τον στόχο, αναπηδήσεις split steps με τα χέρια μπροστά και επιστροφή με πλάγια βήματα, ×3
· Επιτόπιες αναπηδήσεις, jumping jacks, side to side, κουτσό στο ένα πόδι και στη συνέχεια στο άλλο
· Πλάγια βήματα προς τα δεξιά και, με το ηχητικό σήμα, οι μαθητές στρέφονται δεξιά και κάνουν επιτόπια χαμηλά γόνατα. Στη συνέχεια εκτελούν την άσκηση προς την αντίθετη κατεύθυνση.

	Κύριο Μέρος (25-30 λεπτά)

	Περιεχόμενο
	Περιστροφές/οργάνωση
/διαφοροποίηση
	Σημεία Έμφασης

	1η άσκηση – Ασκήσεις για κατανόηση της πτήσης και αναπήδησης της μπάλας χωρίς ρακέτα
1. Ατομικά, οι μαθητές ρίχνουν την μπάλα ψηλά από κάτω, την αφήνουν να αναπηδήσει στον στόχο και στη συνέχεια την πιάνουν με τα δύο χέρια.
2. Σε ζευγάρια, με το φιλέ στη μέση, ο ένας ρίχνει την μπάλα στον άλλον από κάτω, σημαδεύοντας τον στόχο του αντιπάλου.
3. Όπως προηγουμένως, αλλά οι μαθητές κάνουν επιτόπιο τροχάδην.
4. Όπως προηγουμένως, αλλά οι μαθητές κάνουν επιτόπια split steps.
5. Οι μαθητές ρίχνουν την μπάλα από κάτω, σημαδεύοντας τον διπλανό στόχο διαγώνια. Στη συνέχεια τρέχουν για να πιάσουν την μπάλα. Πριν ξεκινήσουν, εκτελούν split steps.
	Χρόνος 5 λεπτά
· Οι μαθητές ασκούνται ατομικά στους στόχους τους
· 1 μπάλα και ένας στόχος εδάφους για κάθε μαθητή
· Οι μαθητές σε ζευγάρια 
· 1 μπάλα και 2 στόχοι για κάθε ζευγάρι
	· Το μέγιστο ύψος πτήσης της μπάλας να είναι στο ύψος του κεφαλιού μας
· Πιάνουμε την μπάλα κατά την κάθοδό της, μετά την αναπήδηση
· Στοχεύουμε με την μπάλα στον στόχο
· Το ίδιο όπως παραπάνω
· Πιάνουμε την μπάλα μπροστά και δεξιά ή αριστερά από το σώμα
· Το ίδιο όπως παραπάνω
· Σταμάτημα, πιάνοντας την μπάλα μπροστά από το σώμα
· Ισορροπία στο σταμάτημα και αυτοέλεγχος για 2 δευτερόλεπτα, παρατηρώντας τη στάση του σώματός μας

	2η άσκηση – Ρακέτα, γνωριμία, μετακινήσεις και προετοιμασία για επαφή με την μπάλα
1. Γνωριμία με τη ρακέτα και επεξήγηση της λαβής
2. Επεξήγηση της λαβής με ένα και δύο χέρια
3. Εξάσκηση στη θέση ετοιμότητας και στην έκταση του χεριού: στη δυνατή πλευρά με ένα χέρι και στην αδύνατη με δύο χέρια
4. Οι μαθητές εργάζονται σε ζευγάρια: ο ένας είναι ο οδηγός και ο άλλος ο καθρέφτης. Ξεκινούν από τη θέση ετοιμότητας και μετακινούνται εναλλάξ δεξιά και αριστερά, ακουμπώντας τις ρακέτες τους στο σωστό σημείο επαφής. Αλλάζουν ρόλους περίπου κάθε 4–5 μετακινήσεις.
5. Όπως προηγουμένως, αλλά ξεκινούν με πλάγια βήματα δεξιά και αριστερά και στη συνέχεια με τρέξιμο και επαφή
	Χρόνος 5’
· Οι μαθητές σε ημικύκλιο
· 1 ρακέτα σε κάθε μαθητή
· Οι μαθητές ασκούνται σε ζευγάρια στα γήπεδά τους
· 1 ρακέτα σε κάθε μαθητή
	· Κράτημα με το δυνατό χέρι στο κάτω μισό της λαβής
· Κράτημα με δύο χέρια, με το αδύνατο χέρι στο πάνω μισό της λαβής
· Τρόπος κρατήματος της ρακέτας: λαβή continental ή eastern forehand
· Έκταση του χεριού μπροστά στα δύο σημεία επαφής
· Ελαφρά κάμψη του καρπού προς τα πίσω
· Στη δυνατή πλευρά, το σημείο επαφής βρίσκεται μπροστά και δεξιά από το σώμα για τους δεξιόχειρες, ενώ στην αδύνατη πλευρά μπροστά και αριστερά
· Καλός συγχρονισμός
· Κατά τα πλάγια βήματα, τα πόδια να μην ακουμπούν μεταξύ τους

	3η Άσκηση – Εκτέλεση ράλι ατομικά
1. Οι μαθητές εκτελούν 10 συνεχόμενα χτυπήματα προς τα πάνω, με αναπήδηση της μπάλας στον δικό τους στόχο και με ανοικτή την παλάμη
2. Οι μαθητές εκτελούν 10 συνεχόμενα χτυπήματα προς τα κάτω, με αναπήδηση της μπάλας στον δικό τους στόχο και με την παλάμη προς τα κάτω
3. Οι μαθητές εκτελούν 10 συνεχόμενα χτυπήματα προς τα πάνω, με αναπήδηση της μπάλας στον δικό τους στόχο και με την παλάμη προς τα πάνω, αλλάζοντας πρόσωπο και λαβή της ρακέτας
	Χρόνος 5’ 
· Οι μαθητές ασκούνται ατομικά στα γήπεδά τους
· 1 ρακέτα, 1 μπάλα και ένας στόχος εδάφους για κάθε μαθητή
	· Ανοικτό πρόσωπο της ρακέτας
· Επαφή της μπάλας με τη ρακέτα στο ύψος της μέσης και μπροστά από το σώμα
· Το ύψος της πτήσης της μπάλας να είναι περίπου στο ύψος του κεφαλιού
· Έλεγχος λαβής
· Να αποφεύγεται το λάθος

	4η Άσκηση – Εκτέλεση ράλι συνεργασίας στην δυνατή και αδύνατη πλευρά
1. Αστακός. Οι μαθητές, σε ζευγάρια, χρησιμοποιούν ρακέτα και μπάλα για να ρίξουν και να πιάσουν την μπάλα στα δύο σημεία επαφής.
2. Όπως προηγουμένως, αλλά, αφού πιάσουν την μπάλα, την αφήνουν να αναπηδήσει μία φορά και τη χτυπούν με τη ρακέτα στον στόχο του αντιπάλου.
3. Συνεχόμενες μπαλιές από θέση ετοιμότητας, με στόχο να αποφεύγουν τα λάθη
4. Όπως προηγουμένως, μόνο από τη δυνατή πλευρά
5. Όπως προηγουμένως, μόνο από την αδύνατη πλευρά
6. Όπως προηγουμένως, αλλά διαγώνια, χτυπώντας με την εξωτερική πλευρά
	Χρόνος 5’
· Οι μαθητές ασκούνται σε ζευγάρια στο γήπεδό τους
· 1 ρακέτα, 1 μπάλα και ένας στόχος εδάφους για κάθε μαθητή
	· Το σημείο επαφής στη δυνατή και στην αδύνατη πλευρά βρίσκεται μπροστά, δεξιά ή αριστερά από το σώμα
· Στάση του σώματος: η πλάτη παραμένει ίσια, χωρίς να σκύβουμε
· Έλεγχος της απόστασης από την μπάλα
· Παίζουν προς τον στόχο, με το ύψος της μπάλας περίπου στο ύψος του κεφαλιού
· Το πρόσωπο της ρακέτας είναι ελαφρώς ανοικτό και κλείνει όσο μικραίνει η απόσταση
· Παίζουν με στόχο να αποφεύγουν τα λάθη

	5η Άσκηση – Παιγνίδι μονό – διπλό με στόχο να κερδηθεί ο πόντος
1. Στο μισό γήπεδο, οι παίκτες παίζουν 1×1 για τον πόντο. Πρέπει να περάσουν την μπάλα στο γήπεδο του αντιπάλου με χτύπημα forehand ή backhand, ώστε ο αντίπαλος να μην καταφέρει να την επιστρέψει. Ξεκινούν με χτύπημα από τη δυνατή πλευρά, μετά από αναπήδηση.
2. Σε ολόκληρο το γήπεδο οι παίκτες παίζουν διπλό 2×2, όπως προηγουμένως.
	Χρόνος 10’
· Οι μαθητές ασκούνται σε ζευγάρια στο γήπεδό τους
· 1 ρακέτα, 1 μπάλα και ένας στόχος εδάφους για κάθε μαθητή
· Οι μαθητές παίζουν 2 εναντίον 2 στο γήπεδό τους
· Οι μαθητές στέκονται πίσω από την τελική γραμμή
	· Να βλέπουν πού στέκεται ο αντίπαλος
· Να στέλνουν την μπάλα μακριά από τον αντίπαλο, ώστε να τον κάνουν να μετακινηθεί
· Να γίνεται κάλυψη του γηπέδου
· Να μετρούν και να κρατούν σκορ

	Ανακεφαλαίωση/Αποθεραπεία (2-5 λεπτά)
Διατάσεις και θετικές ή αρνητικές εντυπώσεις από την εμπειρία τους. Οι μαθητές ερωτώνται αν ένιωσαν το αίσθημα της επιτυχίας ή της αποτυχίας και αν το μάθημα τους έδωσε τη δυνατότητα και τον τρόπο να εργαστούν για να βελτιωθούν.

	Αξιολόγηση 
Στο 1ο μάθημα γίνεται μια αρχική, άτυπη αξιολόγηση των κινητικών δεξιοτήτων και της αίσθησης της μπάλας.

